ASW วิ่ง 4% จับตากำไร Q4/65 พีกสุดของปี ปันผลสูง 7%
ASW วิ่งเกือบ 4% ราคาแตะ 8.35 บ. จับตากำไรไตรมาส 4/65 พีกสุดของปี ลุ้นปันผลสูง 7% โบรกเคาะซื้อเป้า 10 บ. คาดปี 66 กำไรโต รับยอดโอนคอนโดเพิ่ม 9 โครงการ
ASW วิ่งเกือบ 4% จับตากำไรไตรมาส 4/65 พีกสุดของปี ลุ้นปันผลสูง 7% โบรกเคาะซื้อเป้า 10 บ.
24 ม.ค. 2566

ผู้สื่อข่าวรายงานว่า วันนี้ (24 ม.ค.66) ราคาหุ้นบริษัท แอสเซทไวส์ จำกัด (มหาชน) หรือ ASW ล่าสุด ณ เวลา 10:16 น. อยู่ที่ระดับ 8.35 บาท บวก 0.30 บาท หรือ 3.73% สูงสุดที่ระดับ 8.35 บาท ต่ำสุดที่ระดับ 8.15 บาท ด้วยมูลค่าซื้อขาย 15.71 ล้านบาท

ทั้งนี้บล.ฟินันเซีย ไซรัส ระบุในบทวิเคราะห์ คาดกำไร ASW ไตรมาส 4/2565 เพิ่มขึ้น 94% จากไตรมาสก่อน และเพิ่มขึ้น 72% เมื่อเทียบกับงวดเดียวกันของปีก่อน และเป็นไตรมาสที่ดีที่สุดของปี หนุนจากการเริ่มส่งมอบคอนโดใหม่ 2 โครงการ หลักๆ คือ Kave Ava ที่เป็นโครงการใหญ่และ Margin สูง
ขณะเดียวกันมีโมเมนตัมกำไรปกติปี 2566 จะเร่งตัวขึ้นต่อจากการโอนคอนโดเพิ่มอีก 9 โครงการ บวกกับแผนเปิดตัวใหม่ที่รุกตลาดแนวราบมากขึ้น ราคาหุ้นเทรด PER เพียง 6.3 เท่าและให้ Dividend Yield เกือบ 7% ต่อปี  โดยแนะนำ “ซื้อ” ราคาเป้าหมาย 10 บาท